Dëstøpia

## **Áttekintés**

Dëstøpia Aeternia Északi részén, a vashegyek nyugati féltekén fekszik. Dëstøpia egy anarcho-monarchista állam, aminek az élén a Jarl áll, aki lehet férfi és nő nemű egyaránt. Az uralkodó egyenes ágon öröklődik, de ha a nép nem tartja az uralkodót méltónak mindent megtehetnek és meg is tesznek, hogy leváltsák, még erőszakot is alkalmazhatnak. Ha az uralkodónak nem születik gyermeke, akkor a legerősebb hadvezér lesz az új uralkodó. Minden Ragnarssont követő uralkodónak van egy általa választott tanácsadója, aki nem intézhet ügyeket, de tanácsot ad a királynak, hogy milyen lehetőségei vannak kül- és belpolitikai szempontból egyaránt. Jelenleg II. Holger Jarl a Modig család sarja az uralkodó, felesége Astrid Adler.

## **Történelme**

### **A dualitet (kettősség) korszak**

A waldoserek vándorlás után, nagy része az embereknek a vashegység nyugati felén maradtak és próbáltak megegyezni egy tökéletes államformában, de nem jutottak először dűlőre. Két részre szakadtak a vélemények. Az egyik fél törzsi konföderáció mellett érvelt, ám a másik fél monarchiát kívánt az országba. Az ország két részre szakadt.

Évekig néhány kisebb csatán kívül békésen élt egymás mellett a két akkor még külön állam. Ez viszont megváltozott, amikor a monarchista oldalon az akkori vezető I. Jörgen különös módon életét vesztette. Később kiderült, hogy trombózisban halt meg, ám a monarchisták, mivel nem tudtak ennek a betegségnek a létezéséről azt gondolták, hogy a törzsi konföderáció áll az uralkodó halála mögött, ezért egy téli éjszaka során lerohantak és kifosztottak egy tucat törzset. Ezt nem tűrték a törzsiek, ezért összegyűltek Hedeby területén és közös megegyezés alapján háborút indítottak a monarchisták ellen. Igyekeztek meglepetés támadást végrehajtani, de a monarchisták szerencséjére a törzsiek közé került egy kiképzett katona és kém, aki tájékoztatta a népet a támadásról. A monarchisták ki is nevezték hadvezérnek, hogy vezesse a csapatokat csatába.

#### ***Ringsted-i csata***

A legenda szerint február 15.-én szürkületkor felsorakoztak a csapatok, a törzsiek 200 000 katonával, a monarchisták 180 000 katonával. Az ütközet hetekig tartott és sok áldozattal járt. A csatát egy stratégiai bravúrral megnyerték. A törzsiek 150 000 embert vesztett, a monarchisták csupán 80 000 katonát buktak.

#### ***Következmény***

A csatában elhunyt mind a kettő hadvezér, így a monarchisták vezető nélkül maradtak. Nem tudták egyértelműen eldönteni, hogy ki legyen az uralkodó, ezért összegyűlt az akkor két legerősebb harcos és egy vérre menő harcban megküzdöttek egymással. Végül Ragnarsson Lindgren becsületes csatában legyőzte Holger Modig-ot, így ő lett az elismert jarl. Ragnarsson megkímélte Holger életét és kinevezte hadvezérnek, arra hivatkozva, hogy nem öl meg egy kiváló harcost.

A békeszerződést 2 héttel a csata után Szkeligében írták alá, ami kimondja, hogy a két állam egyesül és Bjordensbil néven egy országként működik. Emellett elfogadják Ragnarssont mint uralkodót és elfogadják a monarchiát és az ország fővárosa Szkelige lesz.

### **Lázadás kora**

Ragnarsson Jarl igyekezett asszimilálni a megmaradt törzsieket, ami 50 év elteltével teljesen sikeres volt. Uralkodása azonban nem volt zökkenőmentes. Mivel külpolitikája passzív volt és igyekezett egy virágzó gazdaságot kialakítani. Az eredetileg képzett harcosokból álló nép ezt 52 év uralkodás után ezt megelégelte és fellázadt a király ellen. A lázadók igyekeztek titokban szervezkedni, így az ország legészakibb területein megalkották az Anarchista Rendet. A lázadók élén Holger Modig hadvezér állt. Holger rendkívül jól ismerte Szkelige várának felépítését és gyengepontjait, így létrehozott egy „tökéletes tervet”.

#### ***Szkelige ostroma***

Holger július 24-én összeszedett minden anarchistát Szkeligében és környékén. Nagy meglepetés volt, hogy néhány emberen kívül mindenki csatlakozott a sereghez. Az ostromot éjszaka hajtották végre. Holger csapata észrevétlenül bejutott a várba, ám ahogy haladtak volna az alsó szintről a Jarl hálószobájához, két őr észrevette a csapatot és riadót fújtak. Kitört az épületen belül egy csata, de az anarchisták a létszámfölény miatt könnyen átjutottak az őrségen és még éppen elkapták Ragnarssont, aki próbált elmenekülni.

A királyt még másnap július 25.-én nyilvánosan a főváros főterén megcsonkították, majd lefejezték és a fejét felszúrták egy hosszú farúdra és a vár fala elé állították.

#### **Förändring kora**

Ez egy átmeneti korszaka az országnak, úgynevezett förändring (változás) kora. Ragnarsson halála után I. Nagy Holger jarl lett az uralkodó. Kinevezte maga mellé Aila Holmberget tanácsadójaként, akit később feleségül vett. Nagy Holgernek született három gyermeke, két fiú és egy lány. Csak egy gyermek érte el a felnőtt kort, mivel a leányt elvitte egy betegség még csecsemő korában, a fiú pedig öngyilkosságot követett el, aminek az okát senki sem tudja. Az egyetlen gyermekét Dästop Modigot kiváló harcossá és vezérré nevelte. Holger zsoldoshadsereget nevelt a népből és rendszeresen küldte hadseregét fosztogatni.

### **Anarcho-monarchizmus kora (jelenkor)**

Holger idős korában az ágyában hunyt el békében. Dästopot még azon a napon uralkodóvá tették. Első és utolsó intézkedése az ország nevének megváltoztatása, mivel nem tűrte, hogy a régi eszméből maradt nevet használja a nép, így az ország új neve Dëstøpia lett. Dästopnak nem volt felesége, de sok nővel feküdt össze, köztük egy főnemes családból származó lánnyal Tyra Adlerrel, aki teherbe esett és szült egy gyermeket. Dästop úgy döntött, hogy felneveli a gyereket. A gyermek talán még kiválóbb kardforgatóvá vált, mint bármelyik harcos. Dästop apja tiszteletére Holgernek nevezte el fiát. Amikor Holger betöltötte a 24. életévét a nép fellázadt, mivel azt gondolta, hogy a jarl elpuhult és nem tudná őket vezetni csatába, így Holgert elrabolták és a jarlt kivégezték. Holgert Szkelige külső határaihoz hurcolta 12 katona, azzal a szándékkal, hogy őt is kivégezhessék, viszont Holger kiszabadult béklyóiból és megküzdött 12 képzett katonával és vérben áztatva, élve vissza gyalogolt Szkelige várába. Az emberek nem hittek a szemüknek és Holger tiszteletére mind térdre borultak új uralkodójuk előtt. Így lett II. Holger jarl.

Három hónap uralkodás után eljegyezte Astrid Adlert, Tyra Adler lányát és született két lány gyermekük Valkyrie és Thornbjörg. Kettejük közül az erősebb lesz az örökletes jarl.